Ναρσίς Ντιάζ ντε λα Πένια

Ο **Ναρσίς Ντιάζ ντε λα Πένια** (γαλλικά: Narcisse Virgilio Díaz de la Peña), 1807 - 1876, ήταν Γάλλος ζωγράφος και λιθογράφος, ένα από τα κύρια μέλη της σχολής τοπιογράφων της Μπαρμπιζόν. Οι πίνακές του, όπως εκείνοι του φίλου και μέντορά του Τεοντόρ Ρουσώ, απεικόνιζαν συχνά το δάσος του Φονταινεμπλώ κοντά στο χωριό Μπαρμπιζόν.

## Βιογραφικά στοιχεία
Ο Ντιάζ γεννήθηκε στις 20 Αυγούστου 1807 στο Μπορντώ από Ισπανούς γονείς. Η νεανική του ηλικία μαστίζονταν από δυσκολίες, σε ηλικία 10 ετών έμεινε ορφανός, κατά την εφηβεία του έχασε το πόδι του - και το αντικατέστησε με ξύλινο - από μολυσμένο δάγκωμα ερπετού που υπέστη κοντά στις Σέβρες, όπου ζούσε με φίλους των γονιών του. 
[αριστερά|μικρογραφία|250x250εσ|''Η καταιγίδα που πλησιάζει στην ακτή της [Βουλώνης,* περ. 1869 ]]
Σε ηλικία 15 ετών μπήκε στα εργαστήρια του [[Σέβρες - Εθνικό Εργοστάσιο και Μουσείο|εργοστασίου πορσελάνης των Σεβρών]] και εργάστηκε ως ζωγράφος πορσελάνης, πριν επικεντρωθεί στην καριέρα του ζωγράφου. Εκεί γνωρίστηκε με τον [[Ζυλ Ντυπρέ]] με τον οποίο ανέπτυξε δια βίου φιλία.  Από το 1833 πέρασε μεγάλα διαστήματα στη Μπαρμπιζόν, κοντά στο δάσος του [[Φονταινεμπλώ]]. Εκεί, συνδέθηκε με φιλία με άλλα μέλη της σχολής της Μπαρμπιζόν και ιδιαίτερα με τον [[Τεοντόρ Ρουσώ]], ο οποίος του δίδαξε τις τεχνικές του. Αυτή την εποχή δημιούργησε μερικούς από τους πιο διάσημους πίνακές του. Το καλοκαίρι του 1869 στο [[Ετρετά]] ζωγράφισε [[Θαλασσογραφία (ζωγραφική)|θαλασσινά τοπία]] παρέα με τον [[Γκυστάβ Κουρμπέ]].

Τις δεκαετίες του 1830 και 40 εξέθεσε πολλές φορές στο [[Σαλόν (Παρίσι)|Σαλόν]] του Παρισιού και το 1851 παρασημοφορήθηκε με τον βαθμό του Ιππότη της [[Εθνικό Τάγμα της Λεγεώνας της Τιμής|Λεγεώνας της Τιμής]]. Κατά τη διάρκεια του [[Γαλλοπρωσικός Πόλεμος|γαλλοπρωσικού πολέμου]] (1870-1871) κατέφυγε στις [[Βρυξέλλες]]. Μέχρι το 1871, είχε κερδίσει εκτεταμένο θαυμασμό τόσο από κριτικούς όσο και από συλλέκτες, καθώς και από νεότερους καλλιτέχνες όπως ο [[Πιερ Ωγκύστ Ρενουάρ|Πιέρ-Ωγκύστ Ρενουάρ]] και άλλους [[Ιμπρεσιονισμός|ιμπρεσιονιστές]] που ζωγράφιζαν στη Μπαρμπιζόν και θαύμαζαν τον Ντιάζ. Ο καλλιτέχνης πέθανε στις 18 Νοεμβρίου 1876 στο [[Μαντόν (Αλπ-Μαριτίμ)]]. Ο γιος του, Εζέν Ντιάζ (1837–1901) ήταν συνθέτης.

== Έργο ==
[[Αρχείο:'Valley_Marsh'_by_Narcisse_Virgile_Diaz_de_la_Peña,_Cincinnati.jpg|αριστερά|μικρογραφία|250x250εσ|*Κοιλάδα με έλος*, 1872, Μουσείο Τέχνης [[Σινσινάτι]]]]
[[Αρχείο:The Shepherd and his Flock by Narcisse Virgilio Díaz.jpg|μικρογραφία|250x250εσ|Ο βοσκός και το κοπάδι του, περ. 1860]]
Οι καλύτεροι πίνακες του Ντιάζ είναι οι σκηνές του στο δάσος και οι καταιγίδες, και σε αυτά στηρίζεται η φήμη του. Χρησιμοποιώντας έντονες αντιθέσεις και πινελιές με υφή, οι σκηνές του σε σκοτεινά μονοπάτια με δέντρα παραπέμπουν στη μυστηριώδη ιδιότητα της μοναξιάς στο δάσος. Συχνά στις τοπιογραφίες του εμφανίζονται πρόσωπα, μουσικοί, αγρότες και τσιγγάνοι.

Ισχυρά επηρεασμένος από τον [[Ευγένιος Ντελακρουά|Ντελακρουά]] και το [[Ρομαντισμός|ρομαντικό κίνημα]], συχνά στην πρώιμη καριέρα του ζωγράφιζε εξωτικά θέματα: σε πολλούς πίνακες απεικονίζει [[Οδαλίσκη|οδαλίσκες]] ντυμένες με πλούσια χρωματιστά ενδύματα. Ζωγράφισε επίσης λουόμενες, ερωτικές μυθολογικές σκηνές και συναισθηματικά ειδυλλιακά τοπία.

Σήμερα, τα έργα του βρίσκονται στις συλλογές του Ινστιτούτου Τέχνης του [[Σικάγο]], του [[Μητροπολιτικό Μουσείο Τέχνης (Νέα Υόρκη)|Μητροπολιτικού Μουσείου Τέχνης της Νέας Υόρκης]], του [[Μουσείο του Λούβρου|Μουσείου του Λούβρου]] στο Παρίσι, του [[Ρέικσμουζεουμ]] στο [[Άμστερνταμ]], της [[Εθνική Πινακοθήκη Λονδίνου|Εθνικής Πινακοθήκης του Λονδίνου]], και άλλα μουσεία του κόσμου.

== Επιλογή έργων ==
<gallery widths="220" heights="220" perrow="4">
Αρχείο:Diaz de la Pena - Foret of Fontainebleau.jpg|*Το δάσος του Φονταινεμπλώ*, 1868, [[Μουσείο Τέχνης του Ντάλας]]
Αρχείο:Baigneuses, 1839, RF 1406.jpg|*Λουόμενες*, 1839
Αρχείο:Les bohémiens, 1850, RF 2315.jpg|*Οι Βοημοί,* 1850
Αρχείο:Narcisse Diaz de la Pena - Les enfants au faucon - PDUT1151 - Musée des Beaux-Arts de la ville de Paris.jpg|*Παιδιά με γεράκι*, περ. 1850, [[Πετί Παλαί|Μουσείο Καλών Τεχνών της πόλης του Παρισιού]]
Αρχείο:Narcisse Virgile Diaz de la Peña Personnages orientaux en forêt 1837.jpg|*Ανατολίτες στο δάσος*, 1837
Αρχείο:Narcisse Virgile Diaz de la Pena - Landscape with ruins - M.Ob.516 MNW - National Museum in Warsaw.jpg|*Τοπίο με ερείπια*, 1852, [[Εθνικό Μουσείο της Βαρσοβίας|Εθνικό Μουσείο Βαρσοβίας]]
Αρχείο:Narcisse Virgile Diaz de la Peña (1807-1876) - Nymphs and Satyrs - PD.134-1985 - Fitzwilliam Museum.jpg|*Νύμφες και Σάτυροι*, Μουσείο Φιτζγουίλιαμ [[Κέιμπριτζ]]
Αρχείο:Diaz scene harem musée d'art et d'histoire de meudon.jpg|*Σκηνή από χαρέμι''


## Παραπομπές



Κατηγορία:Γάλλοι ζωγράφοι του 19ου αιώνα